**ՀԱՇՎԵՏՎՈՒԹՅՈՒՆ**

**ՄԱՐԴՈՒ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅԱՆ ԱԶԳԱՅԻՆ ՌԱԶՄԱՎԱՐՈՒԹՅՈՒՆԻՑ ԲԽՈՂ 2023-2025 ԹՎԱԿԱՆՆԵՐԻ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ ԻՐԱԿԱՆԱՑՄԱՆ 2023 ԹՎԱԿԱՆԻ ԵՐԿՐՈՐԴ ԿԻՍԱՄՅԱԿԻ**

|  |  |
| --- | --- |
| **Գործողության համար և բովանդակություն****Գործողություն 2.9.** Վերապատրաստել բուժաշխատողներին, այդ թվում՝ շտապ օգնություն ծառայության և հոգեբուժական հաստատությունների աշխատակիցներին՝ վատ վերաբերմունքի արգելքի թեմայով | **Պատասխանատու մարմին**ՀՀ առողջապահության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված**  | Մասամբ համապատասխան | Մասամբ համապատասխան | Մասամբ ապահովված |
| **Կարգավիճակի մասին մեկնաբանություն (բացատրական նշում)** | ՀՀ ԱՆ «Ակադեմիկոս Ս.Ավդալբեկյանի անվան առողջապահության ազգային ինստիտուտ» ՓԲԸ-ի «Հոգեբուժություն» ամբիոնի կողմից 2023 թվականին իրականացվել է «Հոգեբուժության արդի հարցեր» կրեդիտավորված դասընթաց, որին մասնակցել են 2 հոգեբույժներ և «Վիրաբուժական հիվանդություններ և ժամանակակից վիրաբուժական տեխնոլոգիաներ» ամբիոնի կողմից իրականացվել է «Վիրաբուժության ժամանակակից խնդիրները» ՇՄԶ կրեդիտավորված դասընթաց, որին մասնակցել են 4 շտապ օգնության բժիշկներ: Քանի որ դասընթացներն իրականացվել են ՇՄԶ կրեդիտավորման շրջանակներում, ուստի, առաջնորդվելով ՀՀ առողջապահության նախարարի 2019 թվականի ապրիլի 26-ի թիվ 20-Ն հրամանով՝ յուրաքանչյուր դասընթացի ավարտից հետո անցկացվել է մասնակիցների գիտելիքի ստուգում։ Դասընթացների շրջանակներում անդրադարձ է կատարվում պացիենտների և բուժաշխատողների իրավունքներին և պարտականություններին, ներառյալ վատ վերաբերմունքի արգելքին։ Մասնավորապես, «Հոգեբուժության արդի հարցեր» դասընթացի շրջանակներում վատ վերաբերմունքի արգելքին անդրադարձ է կատարվել հետևյալ թեմաների շրջանակներում՝ հոգեբուժական օգնության զարգացման էտապները, ՄԱԿ հռչակագիրը, հոգեբուժական օգնության հիմնական խնդիրները, փսիխոհիգիենա և փսիխոպրոֆիլակտիկա, հոգեբուժական օգնության մասին օրենքը, այլ իրավական փաստաթղթեր, ոլորտում գորածվող հիմնական հասկացություններ, հոգեկան խանգարմամբ տառապող անձանց իրավունքները, հոգեբուժական օգնության կառուցվածքը, հոգեբուժական օգնության իրականացման ձևերը։ «Վիրաբուժության ժամանակակից խնդիրները» դասընթացի շրջանակներում վատ վերաբերմունքի արգելքին անդրադարձ է կատարվել «որովայնի խոռոչի օրգանների անհետաձգելի վիրաբուժական պաթոլոգիաներով հիվանդների հետազոտման ընդհանուր սկզբունքները» թեմայի շրջանակներում։  | Գործողության արդյունքային որակական ցուցանիշի համաձայն՝ վերապատրաստումները պետք է իրականացվեն ՄԱԿ և ԵԽ միջազգային-իրավական չափանիշների հիման վրա։ Նշված վերապատրաստումներն իրականացվել են ՀՀ-ում շարունակական մասնագիտական զարգացման շրջանակներում, որի կազմակերպմանը, իրականացմանը և մասնակցությանը ներկայացվող պահանջների հիմք են հանդիսանում շարունակական բժշկական կրթության Եվրոպական հավատարմագրման խորհրդի չափանիշները։  | Հաշվետու ժամանակաշրջանի համար գործողության արդյունքային քանակական ցուցանիշներն են՝1. վերապատրաստվել է հոգեբուժական հաստատությունների աշխատակիցների 10%-ը և բուժաշխատողների, այդ թվում՝ շտապ օգնության ծառայողների 10%-ը,2. վերապատրաստումներն իրականացվել են առնվազն 4 (չորս) ակադեմիական ժամ տևողությամբ,3. վերապատարաստումներից հետո իրականացված գիտելիքների ստուգման արդյունքում վերապատրաստվածները ցուցաբերել են առնվազն 80% իմացություն։ 1. Հաշվետու ժամանակաշրջանում վերապատրաստվել է հոգեբույժների 2%-ը (97 հոգեբույժից 2-ը)։ Վերապատրաստված 6 անձը (2 հոգեբույժ և 4 շտապ օգնության բժիշկ) կազմում են բժիշկների, միջին և կրտսեր բուժանձնակազմի 0.01%-ը (514-ից 6-ը)։ 2. «Հոգեբուժության արդի հարցեր» դասընթացի շրջանակներում վատ վերաբերմունքի արգելքի թեման քննարկվում է երեք դասախոսության և գործնական աշխատանքների շրջանակներում՝ ընդհանուր առմամբ 15 ժամ տևողությամբ։ «Վիրաբուժության ժամանակակից խնդիրները» դասընթացի շրջանակներում վատ վերաբերմունքի արգելքի թեմային անդրադարձ է կատարվում 1 դասախոսության և 1 գործնական աշխատանքի շրջանակներում՝ ընդհանուր առմամբ 5 ժամ տևողությամբ։  |  |
| **Գործողության համար և բովանդակություն****Գործողություն 3.11.** Արդարադատության ակադեմիայում դատավորների և դատավորների թեկնածուների ցուցակում ընդգրկված անձանց տարեկան վերապատրաստման ուսուցման ծրագրում մշակել և ներդնել զինվորական ծառայության կարգի դեմ ուղղված հանցագործություններին վերաբերող առանձին և համապարփակ վերապատրաստման ծրագրեր | **Պատասխանատու մարմին**Արդարադատության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | Արդարադատության ակադեմիայի Կառավարման խորհրդի 2023 թվականի հոկտեմբերի 3-ի ԿԽ-012/23/3 որոշման Հավելված 1-ով հաստատված՝ դատավորների ու դատավորների թեկնածուների ցուցակում ընդգրկված անձանց 2024թ. վերապատրաստման ուսուցման ծրագրում «ՀՀ քրեական իրավունքի արդի հարցեր» առարկայի մեջ ներառվել է զինվորական ծառայության կարգի դեմ ուղղված հանցագործությունների վերաբերյալ դասընթաց, որը նախատեսված է քրեական մասնագիտացմամբ բոլոր դատավորների համար։ Զինվորական ծառայության կարգի դեմ ուղղված հանցագործություններին առնչվող հիմնահարցերը ներառված են նաև «Քրեական գործերով ՄԻԵԴ իրավական դիրքորոշումները, միջազգային դատարանների իրավակիրառ պրակտիկան և միջազգային համագործակցությունը» վերտառությամբ դասընթացի շրջանակներում, որը ևս նախատեսված է քրեական մասնագիտացմամբ բոլոր դատավորների համար։Երկու դասընթացներին հատկացված է 10 ակադեմիական ժամ, որից մինչև 4 ակադեմիական ժամը նախատեսված է զինվորական ծառայության կարգի դեմ ուղղված հանցագործությունների քննարկման համար՝ կախված տվյալ լսարանի կողմից ներկայացված կարծիքներից։Միևնույն ժամանակ Ակադեմիան Եվրոպայի խորհրդի երևանյան գրասենյակի հետ համատեղ՝ «Մարդու իրավունքների խթանումը Հայաստանի զինված ուժերում» ծրագրի շրջանակներում նախատեսում է անցկացնել լրացուցիչ վերապատրաստումներ քրեական մասնագիտացմամբ դատավորների համար։ |  |  |  |
| **Գործողության համար և բովանդակություն****Գործողություն 4.8** «Ստեղծել օրենսդրական երաշխիքներ ազգային փոքրամասնությունների իրավունքների ու ազատությունների պաշտպանության համար, որով ներպետական իրավական համակարգում կնախատեսվի ազգային փոքրամասնությունների իրավունքների և ազատությունների պաշտպանությանը վերաբերող առանձին և համապարփակ օրենսդրություն» | **Պատասխանատու մարմին**Արդարադատության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Չկատարված** | Ոչ համապատասխան | Ոչ համապատասխան | Չապահովված |
| **Կարգավիճակի մասին մեկնաբանություն (բացատրական նշում)** | 2023թ. սեպտեմբերին, ԳԾ-ի ընդունումից անմիջապես հետո Արդարադատության նախարարությունը դիմել է Եվրոպայի խորհրդի երևանյան գրասենյակին՝ խնդրելով փորձագիտական կարծիք տրամադրել «Ազգային փոքրամասնություների իրավունքների պաշտպանության մասին» ՀՀ օրենքի լրամշակված նախագծի վերաբերյալ, որը մինչ այժմ չի ներկայացվել: ԵԽ-ի կողմից փորձագիտական կարծիքի տրամադրումից հետո Նախարարությունը նախատեսում է շահագրգիռ գերատեսչությունների և հասարակական կազմակերպությունների հետ անցկացնել հանրային քննարկումներ, որոնց արդյունքում Նախագիծը կվերջնականացվի և կներկայացվի վարչապետի աշխատակազմ: |  |  |  |
| **Գործողության համար և բովանդակություն****Գործողություն 5.1.** Երաշխավորել ռազմական գործողություններից տուժած անձանց և նրանց ընտանիքի անդամներին հոգեբանական անվճար օգնության շարունակական տրամադրումը և դրա հաշվառումը | **Պատասխանատու մարմին**Ներքին գործերի նախարարություն |
|  | **Կատարողականի թիրախներ** | **Արդյունքային որակական** **ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված** | Մասամբ համապատասխան | Մասամբ համապատասխան | Մասամբ ապահովված |
| **Կարգավիճակի մասին մեկնաբանություն (բացատրական նշում)** | Գործողության կատարման ընթացքն ապահովելու նպատակով ՀՀ ներքին գործերի նախարարությունը համապատասխան գրություն է ուղարկել ՀՀ պաշտպանության նախարարություն՝ հոգեբանական անվճար օգնություն ստացած պատերազմից տուժած անձանց և նրանց ընտանիքի անդամների հաշվառման և վարման իրականացման նպատակով: ՀՀ պաշտպանության նախարարությունից ստացված գրության համաձայն՝ ՀՀ արտակարգ իրավիճակների նախարարության կողմից հայտարարված մրցույթը հաղթած հոգեբանական առողջության «Կոնսորցիումի» կողմից 2021 թվականի մայիս ամսից մինչև դեկտեմբեր ամիսը հոգեբանական ծառայություններից օգտված 1414 շահառուների տվյալները ՀՀ պաշտպանության նախարարությանը չեն փոխանցվել: Ներկայումս համաձայնեցման փուլում է շահառուների անձնական տվյալների՝ օրենսդրությամբ սահմանված կարգով ՀՀ պաշտպանության նախարարությանը փոխանցելու հարցը: Տվյալները ստանալուց հետո հոգեբանական անվճար օգնություն ստացած անձանց հաշվառման պարտավորության ամրագրումը և վարումը կկանոնակարգվեն ՀՀ պաշտպանության նախարարի համապատասխան հրամանով: |  |  |  |
| **Գործողության համար և բովանդակություն****Գործողություն 5.2.** Երաշխավորել գերությունից վերադարձած անձանց/ զինծառայողների ֆիզիկական և հոգեկան առողջական օգնության համակարգը՝ տրամադրելով անհատական, երկարաժամկետ և հետևողական աջակցություն | **Պատասխանատու մարմին**ՀՀ պաշտպանության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | Որոշման ընդունումից հետո առայսօր գերությունից վերադարձած բոլոր (32) անձինք/զինծառայողները հետազոտվել են ՊՆ Կենտրոնական կլինիկական զինվորական և Երևանի կայազորային հոսպիտալների մասնագետների կողմից, կատարվել են բոլոր անհրաժեշտ լաբորատոր և գործիքային հետազոտությունները, ինչի արդյունքում միայն մեկ անձ ունեցել է մասնագիտացված հոգեբուժական բուժօգնության կարիք, ով բուժում է ստացել Երևանի կայազորային հոսպիտալում և ներկայումս արդեն իսկ դուրս է գրվել։ Հետագայում ևս նման դեպքերում սահմանված կարգով կկազմակերպվեն գերությունից վերադարձած անձանց/զինծառայողների խորացված բուժզննումներ, անհրաժեշտության դեպքում՝ նաև անհատական, երկարաժամկետ և հետևողական բուժօգնության ցուցաբերում: | Գործողության արդյունքային որակական ցուցանիշի համաձայն՝ գերությունից վերադարձած անձանց անհատական, երկարաժամկետ և հետևողական աջակցությունը շարունակաբար տրամադրված է՝ ըստ տարիների։ Ըստ այդմ, անցկացված հետազոտություններով գնահատված կարիքի հիման վրա բժշկական աջակցություն է տրամադրվել գերությունից վերադարձած մեկ զինծառայողի։  | Գործողության կատարողականի թիրախի համաձայն՝ գերությունից վերադարձած անձանց առնվազն 30%-ին ֆիզիկական և հոգեբանական հետազոտության բացահայտումների հիման վրա տրամադրել անհատական, երկարաժամկետ և հետևողական աջակցություն։ Հաշվետու ժամանակաշրջանում հետազոտվել են գերությունից վերադարձած բոլոր զինծառայողները։  |  |
| **Գործողության համար և բովանդակություն****Գործողություն 5.3** Լրամշակել «Անհայտ կորած անձանց մասին» ՀՀ օրենքի նախագիծը և կատարել համապատասխան փոփոխություններ և լրացումներ վերաբերելի իրավական ակտերում, որով նախատեսվում է նախ անհայտ կորածի իրավական կարգավիճակի սահմանում, ինչպես նաև անկախ մասնագիտական կառույցի ստեղծում, որը պետք է զբաղվի անհայտ կորածի ճակատագրի և գտնվելու մասին տեղեկությունների ձեռքբերմամբ։ Օրենքի նախագիծը ենթադրում է նաև անհայտ կորածի հարազատների հանդեպ պարտավորությունների ստանձնում և անհայտ կորելու հանգամանքների քննություն։ | **Պատասխանատու մարմին**ՀՀ պաշտպանության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Չկատարված** | Ոչ համապատասխան | Ոչ համապատասխան | Չապահովված |
| **Կարգավիճակի մասին մեկնաբանություն (բացատրական նշում)** | ՀՀ արդարադատության նախարարությունը 2023 թվականի մարտին մշակել է Անհայտ կորած (գտնվելու վայրն անհայտ) անձանց, գերիների վերաբերյալ օրենքի հայեցակարգի նախագիծը, որը շրջանառվել է ՀՀ ազգային անվտանգության ծառայության կողմից։ Հայեցակարգով անդրադարձ է կատարվում գերիների, պատանդների և անհայտ կորած անձանց առնչվող առկա իրավակարգավորումներին, առկա թերություններին և բացերին, մշակման ենթակա օրենքի կարգավորման առարկային, նպատակին, ինչպես նաև սահմանվում է հայեցակարգից բխող գործողությունների իրականացման ժամանակացույց, որը ներառում է ոչ միայն օրենքի մշակումը, այլ նաև այլ օրենքներում և ենթաօրենսդրական ակտերում վերաբերելի փոփոխությունների կատարումը, անհայտ կորած անձանց մասին տեղեկատվական համակարգի ստեղծումը։ Հայեցակարգը ներկայումս գտնվում է քննարկման փուլում։ Նախատեսվում է մեկնարկել նախագծի մշակման աշխատանքները հայեցակարգի ընդունումից հետո։  |  |  |  |
| **Գործողության համար և բովանդակություն****Գործողություն 5.9.** Բարձրացնել հանրային իրազեկվածությունը պալիատիվ բժշկական օգնության և սպասարկման մասինԻրազեկվածությունը նպատակ ունի պալիատիվ բժշկական օգնության վերաբերյալ բնակչության համար ապահովել ամբողջական և մատչելի տեղեկատվություն: | **Պատասխանատու մարմին**ՀՀ առողջապահության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | Պալիատիվ բժշկական օգնության վերաբերյալ բնակչության իրազեկվածությունը բարձրացնելու նպատակով 2023 թվականին` Պալիատիվ օգնության համաշխարհային օրվա շրջանակներում պատրաստվել է 1 հաղորդագրություն, որը տարածվել է լրատվամիջոցներին, տեղադրվել ԱՆ պաշտոնական կայքում և սոցիալական էջերում: Պալիատիվ օգնության համաշխարհային օրվա շրջանակներում, ինչպես նաև դրանից դուրս պատրաստվել են նաև այլ իրազեկման նյութեր։ Պատրաստված իրազեկման նյութերում բանախոսել են ոլորտի մասնագետներ, հաղորդագրությունները տարածվել են զանգվածային լրատվամիջոցներով։Կազմակերպվել է նաև 1 ռեպորտաժ ՀՀ ԱՆ Ուռուցքաբանության ազգային կենտրոնի տնօրեն Նարեկ Մանուկյանի և 1 ռադիոհաղորդում նույն կենտրոնի Թորակալ վիրաբուժության բաժանմունքի թորակալ վիրաբույժ, Պալիատիվ ծառայության կլինիկայի ղեկավար Տիգրան Բյուզանդյանի մասնակցությամբ: | Գործողության արդյունքային որակական ցուցանիշի համաձայն՝ մշակված տեղեկատվական նյութերը և տեսաձայնագրությունները պետք է համահունչ լինեն միջազգային լավագույն փորձին և չափանիշներին։Այս առնչությամբ հարկ է նկատել, որ տեղեկատվական նյութերը մշակվել են՝ առաջնորդվելով ԱՀԿ առաջարկներով, ինչպես նաև հիմք ընդունելով վերաբերելի իրավական կարգավորումները։  |  |  |
| **Գործողության համար և բովանդակություն****Գործողություն 5.10.** Իրականացնել պալիատիվ խնամքի և ցավային համախտանիշի կառավարման վերաբերյալ շարունակական վերապատրաստումներ՝ բուժաշխատողների համար։ | **Պատասխանատու մարմին**ՀՀ առողջապահության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված** | Մասամբ համապատասխան | Մասամբ համապատասխան  | Մասամբ ապահովված |
| **Կարգավիճակի մասին մեկնաբանություն (բացատրական նշում)** | ՀՀ ԱՆ «Ակադեմիկոս Ս.Ավդալբեկյանի անվան առողջապահության ազգային ինստիտուտ» ՓԲԸ-ի «Ուռուցքաբանության» ամբիոնի կողմից 2023 թվականին իրականացվել է «Պալիատիվ բժշկություն» կրեդիտավորված դասընթաց, որին մասնակցել են 2 ավագ բուժաշխատողներ։ | Գործողության արդյունքային որակական ցուցանիշի համաձայն՝ վերապատրաստումները պետք է իրականացվեն ՄԱԿ և ԵԽ միջազգային-իրավական չափանիշների հիման վրա։ Նշված վերապատրաստումներն իրականացվել են ՀՀ-ում շարունակական մասնագիտական զարգացման շրջանակներում, որի կազմակերպմանը, իրականացմանը և մասնակցությանը ներկայացվող պահանջների հիմք են հանդիսանում շարունակական բժշկական կրթության Եվրոպական հավատարմագրման խորհրդի չափանիշները։ | Գործողության կատարողականի թիրախի համաձայն՝ նշված ժամանակահատվածում վերապատրաստված բուժաշխատողների թիվը պետք է աճեր առնվազն 30%-ով (ի համեմատություն ելակետային տվյալի, այն է` 90 բուժաշխատող)։ Այնինչ, վերապատրաստված բուժաշխատողների թիվն աճել է 2-ով կամ մոտ 2%-ով։ Գործողության արդյունքային քանակական ցուցանիշն է՝ վերապատրաստումներն իրականացվել են Միավորված ազգերի կազմակերպության և Եվրոպայի խորհրդի միջազգային-իրավական չափանիշների հիման վրա՝ վերապատրաստումներն իրականացնելով առնվազն 4 (չորս) ակադեմիական ժամ տևողությամբ։ «Պալիատիվ բժշկություն» թեմայով ՇՄԶ կրեդիտավորված դասընթացի տևողությունը կազմել է 64 ակադեմիական ժամ։ |  |
| **Գործողության համար և բովանդակություն****Գործողություն 5.12.** Թմրամիջոցներից կախվածություն ունեցող անձանց և թմրամիջոցներ ու հոգեմետ (հոգեներգործուն) նյութեր օգտագործողների բժշկական օգնության և սպասարկման վերաբերյալ օրենսդրության բարելավում | **Պատասխանատու մարմին**ՀՀ առողջապահության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված** | Մասամբ համապատասխան  | Մասամբ համապատասխան  | Մասամբ ապահովված |
| **Կարգավիճակի մասին մեկնաբանություն (բացատրական նշում)** | Թմրամիջոցներից կախվածություն ունեցող անձանց և թմրամիջոցներ ու հոգեմետ (հոգեներգործուն) նյութեր օգտագործողների բժշկական օգնության և սպասարկման վերաբերյալ օրենսդրության բարելավման ուղղությամբ իրականացվում են լայնածավալ աշխատանքներ։ Մասնավորապես, թմրամիջոցներից կախվածություն ունեցող անձանց բժշկական օգնության և սպասարկման վերաբերյալ մշակվում է նոր օրենքի նախագիծ՝ նույնանուն իրավակարգավորումները «Թմրամիջոցների և հոգեմետ (հոգեներգործուն) նյութերի մասին» ՀՀ օրենքում ուժը կորցրած ճանաչելու պայմանով։Մշակման և ամփոփման փուլում են գտնվում նաև ՀՀ կառավարության 2007 թվականի դեկտեմբերի 20-ի «Թմրամոլների նկատմամբ բժշկական դիտարկման և նրանց հաշվառման կարգը սահմանելու մասին» թիվ 1599-Ն որոշումը, ՀՀ առողջապահության նախարարի 2022 թվականի հունվարի 21-ի թիվ 03-Ն հրամանը և հարակից իրավական ակտերը։  |  |  |  |
| **Գործողության համար և բովանդակություն****Գործողություն 6.2.** Բարձրացնել Ներքին գործերի նախարարության մասնագիտացված ստորաբաժանումների (հասարակական կարգի պահպանությանն առնչվող) ղեկավարների և ծառայողների՝ հավաքների ազատության վերաբերյալ իրազեկվածությունը, ինչպես նաև ձևավորել հավաքների ընթացքում մարդու իրավունքների պաշտպանության, հույզերի և զանգվածի կառավարման վրա հիմնված պրակտիկան | **Պատասխանատու մարմին**ՀՀ ներքին գործերի նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված** | Մասամբ համապատասխան | Մասամբ համապատասխան | Մասամբ ապահովված |
| **Կարգավիճակի մասին մեկնաբանություն (բացատրական նշում)** | 2023 թվականի դեկտեմբերի 12-ին տեղի է ունեցել հանդիպում ՀՀ ՆԳՆ կրթահամալիրի ակադեմիայի իրավագիտության ֆակուլտետի 2-րդ, 3-րդ, 4-րդ կուրսերի և քոլեջի ոստիկանական միջին մասնագիտական կրթության ֆակուլտետի 1-ին և 2-րդ կուրսերի՝ ընդհանուր թվով 102 սովորողների հետ։ Հանդիպման ընթացքում ներկայացվել է հավաքների ազատության դերը ժողովրդավարական պետության և քաղաքացիական հասարակության կայացման ու զարգացման գործընթացում։ Այնուհետև, ցուցադրվել է «Հավաքների ազատության օրենսդրական կարգավորումը Հայաստանի Հանրապետությունում» ուսումնական ֆիլմը, որտեղ լուսաբանվել է հավաքների ազատության իրավունքի վերաբերյալ օրենսդրության հիմնական դրույթները, նշված ոլորտում կատարվող իրավախախտումները և հավաքների ընթացքում ոստիկանության լիազորությունների իրացման առանձնահատկությունները։Ընթացիկ փուլում են միջազգային գործընկերների հետ համագործակցությամբ համապատասխան մոդուլների մշակման աշխատանքները։ Բացի այդ, ՀՀ ՆԳՆ կրթահամալիրի ուսումնական ծրագրերում բակալավրի և քոլեջի սովորողների համար հավաքների ազատության իրազեկվածությանը և հավաքների ընթացքում մարդու իրավունքների պաշտպանությանը վերաբերելի թեմաները ներառված են մի շարք առարկաների շրջանակներում, մասնավորապես՝ 1. ՀՀ ՆԳՆ կրթահամալիրի ակադեմիայի իրավագիտության ֆակուլտետի բակալավրիատի առկա անվճար ուսուցման 2-րդ և հեռակա ուսուցման 1-ին կուրսերի սովորողներին «ՀՀ սահմանադրական իրավունք» առարկայի «Քաղաքական իրավունքներ և ազատություններ» թեմայի շրջանակներում դասավանդվում է «Խաղաղ, առանց զենքի հավաքներ անցկացնելու իրավունք» հարցը (2 ժամ),
2. ՀՀ ՆԳՆ կրթահամալիրի քոլեջի ոստիկանական միջին մասնագիտական կրթության ֆակուլտետի 1-ին կուրսի սովորողներին «ՀՀ սահմանադրական իրավունք» առարկայի «Մարդու և քաղաքացու սահմանադրաիրավական կարգավիճակը» թեմայի շրջանակներում դասավանդվում է «Խաղաղ, առանց զենքի հավաքներ անցկացնելու իրավունք» հարցը (2 ժամ),
3. ՀՀ ՆԳՆ կրթահամալիրի ակադեմիայի իրավագիտության ֆակուլտետի բակալավրիատի առկա անվճար ուսուցման 4-րդ կուրսի սովորողներին «Ոստիկանության վարչական գործունեություն» առարկայի «Ոստիկանության լիազորությունները հասարակական կարգը պահպանելիս և հասարակական անվտանգությունը ապահովելիս» թեմայի շրջանակներում դասավանդվում է «Հավաքի հասկացությունը: Մինչև 100 մասնակից ունեցող ինքնաբուխ և շտապ հավաքներ: Իրազեկմամբ անցկացվող հանրային հավաքներ: Իրազեկման քննարկման կարգը և հավաքը արգելելը: Հավաքի ընթացքը» հարցը (2 ժամ),
4. ՀՀ ՆԳՆ կրթահամալիրի քոլեջի ոստիկանական միջին մասնագիտական կրթության ֆակուլտետի 2-րդ կուրսի սովորողներին «Ոստիկանության վարչական գործունեություն» առարկայի «Ոստիկանության լիազորությունները հավաքների ժամանակ հասարակական կարգը պահպանելիս և հասարակական անվտանգությունը ապահովելիս» թեմայի շրջանակներում դասավանդվում է «Հավաքի հասկացությունը: Մինչև 100 մասնակից ունեցող ինքնաբուխ և շտապ հավաքներ: Իրազեկմամբ անցկացվող հանրային հավաքներ: Իրազեկման քննարկման կարգը և հավաքը արգելելը: Հավաքի սահմանափակումը և արգելելը: Հավաքի ընթացքը: Ոստիկանության լիազորությունները հավաքների բնական ընթացքը ապահովելու ուղղությամբ» հարցը (2 ժամ)։
 |  |  |  |

|  |  |
| --- | --- |
| **Գործողության համար և բովանդակություն****Գործողություն 7.1.** Երաշխավորել շարունակական վերապատրաստումը միջին և ավագ դպրոցների ուսուցիչների համար ժողովրդավարություն, օրենքի և իրավունքի գերակայություն վերաբերյալ թեմաներով։ | **Պատասխանատու մարմին**ՀՀ կրթության, գիտության, սպորտի, մշակույթի նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | 2023 թվականին վերապատրաստված ուսուցիչների թիվն աճել է ավելի քան 36%-ով, հանրակրթական ուսումնական հաստատությունների 10,473 ուսուցիչ վերապատրաստվել է: Այսպես, Հայաստանի Հանրապետության կրթության գիտության մշակույթի և սպորտի նախարարի 2022 թվականի մարտի 4-ին հաստատված «Հայաստանի Հանրապետության կրթության գիտության մշակույթի և սպորտի նախարարի 2020 թվականի սեպտեմբերի 7-ի N 1162-Ա/2 հրամանում փոփոխություն կատարելու մասին» N 367-Ա/2 հրամանով ուժի մեջ է մտել «Հերթական ատեստավորման ենթակա ուսուցիչների վերապատրաստման չափորոշիչը և օրինակելի ծրագրիը», որի հավելվածի 4-րդ՝ «Դիրքորոշում և արժեք» բաժնով նախատեսված են ուսուցիչների վերապատրաստումներ ժողովրդավարական մշակույթի կարողունակությունների «դիրքորոշում» և «արժեք» բաղադրիչների և ուսումնական գործընթացում վերաբերմունքի և արժեքների ձևավորման հիմունքների վերաբերյալ թեմաներով**:** Ուսուցիչների վերապատրաստումները իրականացվում են հետևյալ թեմաների շրջանակներում. «Դիրքորոշում և արժեք» (10 ժամ), 1. Թեմա 1. Ժողովրդավարական մշակույթի կարողունակությունների «դիրքորոշում» և «արժեք» բաղադրիչները - 4 ժամ

ա) Ժողովրդավարական մշակույթի կարողունակությունների «դիրքորոշում» և «արժեք» բաղադրիչները: բ) Արժեքներ՝ ժողովրդավարություն, օրենքի և իրավունքի գերակայություն, արդարություն: գ) Վերաբերմունք՝ անկանխակալ մոտեցում այլ մշակույթների նկատմամբ, քաղաքացիական դիրքորոշում, պատասխանատվություն, հանդուրժողականություն:1. Թեմա 2. Ուսումնական գործընթացում վերաբերմունքի և արժեքների ձևավորման հիմունքները - 6 ժամ
2. ա) Հանրակրթության պետական չափորոշչով սահմանված սովորողների դիրքորոշման և արժեքային համակարգի ձևավորմանն ուղղված վերջնարդյունքները:

բ) Սովորողների դիրքորոշման և արժեքների ձևավորմանն ուղղված ուսումնական գործունեության տեսակներ, դասավանդման արդյունավետ մեթոդներ:  գ) Սովորողների դիրքորոշման և արժեքների ձևավորմանն ուղղված դասերի պլանավորում:Բաժնի ուսումնառության վերջնարդյունքներով ուսուցիչը տիրապետում է ՝ա) ժողովրդավարական մշակույթի կարողունակությունները,բ) ժողովրդավարական մշակույթի կարողունակությունների «դիրքորոշում» և «արժեք» բաղադրիչները,գ) Հանրակրթության պետական չափորոշչով սահմանված սովորողների դիրքորոշումների և արժեքների ձևավորմանն ուղղված վերջնարդյունքներն՝ըստ դպրոցի աստիճանների: Բաժնի ուսումնառության վերջնարդյունքներովուսուցիչը կարողանում է՝ա) համեմատել, վերլուծել, համադրել «արժեքներ», «վերաբերմունք»  հասկացությունները, դրանք հասկանալի դարձնել սովորողին,բ) սեփական վարքով օրինակ ծառայել սովորողներին ժողովրդավարական մշակույթի կարողունակությունների հիմնավոր ընկալման համար,գ) արժևորել և գիտակցել ժողովրդավարական մշակույթի ձևավորման արժեքների դերը առարկան ուսուցանելիս, արժեքն ու գիտակցումը փոխանցել սովորողին, դ) ժողովրդավարական մշակույթի արժեքների և վերաբերմունքի բաղադրիչները կիրառել դասապլաններ կազմելիս,ե) կիրառել ուսումնական գործունեության տարբեր տեսակներ, ուսուցման արդյունավետ մեթոդներ արժեքների և վերաբերմունքի ձևավորման նպատակով,զ) նպաստել իրավահավասարության, մարդասիրության և արդարության մթնոլորտի ձևավորմանը դասապրոցեսում։Բացի այդ, ՀՀ կառավարության 2021 թվականի փետրվարի 4-ի N 136-Ն որոշմամբ հանրակրթության պետական նոր չափորոշչի ներդրմամբ պայմանավորված՝ վերապատրաստում է անցել հանրակրթական ուսումնական հաստատությունների «Հասարակագիտություն» առարկան դասավանդող 460 ուսուցիչ:Ի լրումն վերոնշյալ միջոցառումների, ՀՀ կառավարության և ԱՄՆ Միջազգային զարգացման գործակալության միջև 2022թ. հունիսին ստորագրված «Հայաստանի Հանրապետության և Ամերիկայի Միացյալ Նահանգների միջև Զարգացմանն ուղղված համագործակցության դրամաշնորհային համաձայնագրի» շրջանակներում սահմանված Նպատակ 1-ի՝ «Ժողովրդավարական անցման խթանում» (DO 1 Democratic transition advanced) «Armenia Civics for Engagement, Project Harmony, Inc. (April 2022 - April 2027)» ծրագրի շրջանակում ՀՀ ԿԳՄՍ նախարարության և «Փի**-**Էյչ Ինթերնեշնլ» կազմակերպության հայկական մասնաճյուղի միջև 2022 թվականի դեկտեմբերին կնքվել է համագործակցության հուշագիր։ Համաձայն հուշագրի` ԱՄՆ միջազգային զարգացման գործակալության կողմից տրամադրվող դրամաշնորհի շրջանակում 2023-2027 թվականներին Հայաստանի Հանրապետությունում իրականացվելու է «Հայաստանի քաղաքացիական կրթություն և մասնակցություն» ծրագիրը:Ծրագրի  «Նախագծային ուսուցում․Կազմակերպում և խրախուսում» դասընթացի շրջանակում իրականացվել է «Հասարակագիտություն» առարկան դասավանդող ուսուցիչների վերապատրաստում, որի ընթացքում օգոստոսից հոկտեմբեր ամիսներին վերապատրաստվել է ՀՀ Շիրակի, Լոռու և Արմավիրի մարզերի ընդհանուր թվով 158 ուսուցիչ:Վերապատրաստման արդյունքում ապահովվել է նաև ՀՀ կառավարության 2021 թվականի փետրվարի 4-ի «N 136-Ն Հայաստանի Հանրապետության կառավարության 2010 թվականի ապրիլի 8-ի N 439-Ն որոշման մեջ փոփոխություններ կատարելու մասին» որոշման հավելված 2-ի՝ «Հանրակրթության նոր չափորոշչի» 2-րդ՝ «Միջնակարգ կրթության շրջանավարտի ակնկալվող կարողունակությունները և հանրակրթական հիմնական ծրագրերի ուսումնառության ակնկալվող վերջնարդյունքները» մասի 6-րդ կետի 8.4 ենթակետով սահմանված ժողովրդավարական և քաղաքացիական կարողության ձևավորման գործընթացը: | Հերթական ատեստավորման ենթակա ուսուցիչների վերապատրաստման չափորոշչի և օրինակելի ծրագրի 4-րդ՝ «Դիրքորոշում և արժեք» բաժինը մշակվել է Եվրոպայի խորհրդի կողմից մշակված «Ժողովրդավարական մշակույթի կարողունակությունները (RFCDC)» փաստաթղթի համաձայն։ | Հաշվետու ժամանակաշրջանի արդյունքային քանակական ցուցանիշներն են՝* Վերապատրաստված ուսուցիչների թիվն աճել է առնվազն 30%-ով՝ ի համեմատություն ելակետային տվյալների,
* Վերապատրաստումներն իրականացվել են առնվազն 4 ակադեմիական ժամ տևողությամբ։

Երկու ցուցանիշն էլ ապահովվել են, մասնավորապես, 2023 թվականին վերապատրաստված ուսուցիչների թիվն աճել է ավելի քան 36%-ով, և համապատասխան թեմայով վերապատրաստումներն իրականացվել են 4 ակադեմիական ժամ տևողությամբ։  |  |
| **Գործողության համար և բովանդակություն****Գործողություն 9.1.** Կազմակերպել հոգեկան առողջության խնդիր ունեցող անձանց սոցիալական ինտեգրման կամ վերաինտեգրմանն ուղղված օգնությունը՝ ապահովելով անձանց ինքնուրույնությունն ու ներառականությունը հասարակական կյանքում | **Պատասխանատու մարմին**ՀՀ աշխատանքի և սոցիալական հարցերի նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | Հաշմանդամություն ունեցող (այդ թվում՝ հոգեկան առողջության և մտավոր խնդիրներով) անձանց սոցիալական ներառումն ապահովելու ուղղությամբ ՀՀ պետական բյուջեի առանձին ծախսային միջոցառումների շրջանակներում սոցիալ-վերականգնողական ծառայություններ են պատվիրակվում հասարակական կազմակերպություններին՝ ցերեկային կենտրոններում և խմբային փոքր տներում հաշմանդամություն ունեցող անձանց խնամք և սոցիալ-վերականգնողական ծառայություններ մատուցելու նպատակով։• «Հաշմանդամություն ունեցող անձանց սոցիալ-վերականգնողական ծառայություններ ցերեկային կենտրոնում» միջոցառման շրջանակներում ցերեկային կենտրոններում իրականացվում են հաշմանդամություն ունեցող անձանց սոցիալ-վերականգնողական ծառայություններ` ուղղված նրանց սոցիալական ներառմանը և անկախ կյանքի հմտությունների ձևավորմանը։ 2023 թվականին ցերեկային կենտրոններում ծառայությունների բյուջեն կազմում է 201,443.7 հազ․ դրամ, որի շրջանակներում ծառայություններ է մատուցվում ամսական 410 հաշմանդամություն ունեցող անձանց 11 ցերեկային կենտրոններում։ Ցերեկային կենտրոններում բազմամասնագիտական թիմի գնահատման արդյունքում մշակվում է յուրաքանչյուր շահառուի անհատական սոցիալ-վերականգնողական ծրագիրը, համաձայն որի շահառուները ստանում են իրենց կարիքից բխող՝ լոգոպեդի, հոգեբանի ծառայություններ՝ խմբային և անհատական պարապմունքների միջոցով։ Համապատասխան խմբակներում ձեռք են բերում տարրական, նախնական մասնագիտական գիտելիքներ, արհեստագործական հմտություններ, որը նպաստում է նրանց զբաղվածությանը, կարողությունների հզորացմանը, հմտությունների զարգացմանը, անկախ կյանքի հմտությունների ձևավորմանը և համայնքային կյանքին նրանց լիարժեք մասնակցությանը:• «Հաշմանդամություն ունեցող անձանց շուրջօրյա խնամքի ծառայություններ համայնքահենք փոքր խմբային տներում» միջոցառման շրջանակներում կազմակերպվում է 62 հաշմանդամություն ունեցող անձանց (այդ թվում մտավոր և հոգեկան խնդիրներ ունեցող) շուրջօրյա խնամքը 5 փոքր խմբային տներում։ 2023 թվականի տարեկան բյուջեն կազմում է 81,597.9 հազ․ դրամ։ Շուրջօրյա խնամքի ծառայությունները տրամադրվում են առավելագույնս ընտանեկանին մոտ պայմաններում` փոքր խմբային տներում: Փոքր խմբային տներում շահառուներն ապահովված են անհրաժեշտ բոլոր պայմաններով և պարագաներով (կացարանով, անհրաժեշտ կահույքով, անկողնային պարագաներով, անկողնային և անձնական սպիտակեղենով, հագուստով, սննդով, համապատասխան տնտեսական և հիգիենիկ պարագաներով): Փոքր խմբային տանը շահառուները մասնակցում են համայնքում և դրանից դուրս կազմակերպվող տարբեր մշակութային, սպորտային, ժամանցային և այլ միջոցառումների: Ինչպես և ընտանիքում, բնակիչներն իրենք են որոշում օրվա օրակարգը` ինչով զբաղվել, ինչ եփել, ուր գնալ այդ օրը և այլն: Փոքր խմբային տան մասնագետներն աջակցում են նրանց որոշումների կայացմանը և օգնում դրանք իրականացնել:Միաժամանակ, նախարարության ենթակայությամբ գործող երեխաների խնամք և պաշտպանություն իրականացնող հաստատություններում խնամք ստացող հոգեկան առողջության խնդիրներ ունեցող երեխաների համար տարվա ընթացքում կազմակերպվել են տարաբնույթ միջոցառումներ՝ վերջիններիս սոցիալականացումն ապահովելու համար։ Երեխաներն ընդգրկվել են իրենց տարիքին, հասունությանը, զարգացմանը համապատասխան խմբակներում՝ կենտրոններում կամ արտակենտրոն՝ ըստ գնահատված կարիքների։ Բոլոր երեխաների կրթական իրավունքն ապահովված է և, ըստ առավելագույն հնարավորության, երեխաները, որպես եթևեկ ուսումնառողներ, հաճախում են դպրոց, իսկ դրա անհնարինության դեպքում՝ ուսումնառությունը կազմակերպվում է տնային ուսուցման միջոցով։ |  |  |  |
| **Գործողության համար և բովանդակություն****Գործողություն 9.2.** «Կազմակերպել պրոբացիայի շահառուներին և ազատությունից զրկելու հետ կապված պատիժ կրած անձանց սոցիալական ինտեգրմանը կամ վերաինտեգրմանն ուղղված օգնությունը՝ ապահովելով անձանց ինքնուրույնությունն ու ներառականությունը հասարակական կյանքում» | **Պատասխանատու մարմին**Արդարադատության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | Հաշվի առնելով, որ Հայաստանի Հանրապետությունը որդեգրել է քրեական արդարադատության ոլորտում պատժողական քաղաքականությունից վերականգնողական արդարադատության անցնելու նոր քաղաքականություն, որում իրավախախտում կատարած անձանց վերասոցիալականացումը, վերականգնումն ու վերաինտեգրումը հասարակության մեջ դիտարկվում են որպես պարտադիր բաղադրիչ՝ Պրոբացիայի ծառայությունը (այսուհետ՝ Ծառայություն) շահառուների վերասոցիալականացման նպատակով մշակում և իրականացնում է կրթական, մասնագիտական վերապատրաստմանը և վերաորակավորմանը, զբաղվածությանը և վերասոցիալականացմանն ուղղված տարաբնույթ միջոցառումներ և ծրագրեր: Ապահովվում է Ծառայության շահառուների մասնակցությունը մարզական, մշակութային, կրոնական տարբեր միջոցառումների, որոնք կազմակերպվում են ինչպես Ծառայության կողմից, այնպես էլ՝ պետական, տեղական ինքնակառավարման մարմինների, միջազգային և տեղական հասարակական կազմակերպությունների հետ համագործակցության արդյունքում։Եվրոպայի Խորհրդի կողմից իրականացվող «Աջակցություն Հայաստանում պրոբացիայի ծառայության զարգացմանը» ծրագրի շրջանակներում Ծառայությունը 2022 թվականին Արարատի մարզի Արարատ քաղաքում հիմնել է «Մասնագիտական ուսուցման կենտրոն» (այսուհետ՝ Կենտրոն), որտեղ իրականացվում են «Կահույքաշինության հիմունքներ», «Կարի հիմունքներ», «Կոսմետոլոգիական հմտություններ» և «Վարսավիրական հմտություններ» դասընթացներ: Դասընթացներն իրականացվում են մասնագիտական գործիքներով ու սարքավորումներով հագեցած լսարաններում և դասավանդվում են որակավորված մասնագետների կողմից: Դասավանդվող մասնագիտությունները ընտրվել են պրոբացիայի շահառուների կարիքների գնահատման արդյունքում, ինչպես նաև աշխատաշուկայի պահանջարկից ելնելով։ Ներկայումս կրթական դասընթացներն իրականացվում են «Իրավական կրթության և վերականգնողական ծրագրերի իրականացման կենտրոն» ՊՈԱԿ-ի հետ համագործակցության շրջանակում։Հաշվի առնելով Երևանում հաշվառված պրոբացիայի շահառուների ծավալն ու վերջիններիս կողմից նշված դասընթացների նկատմամբ հետաքրքրությունը և ներգրավվածությունը՝ նախատեսվում է Կենտրոնը տեղափոխել Երևան քաղաք, որը հնարավորություն կընձեռի ավելի շատ շահառուների ներգրավել իրականացվող ծրագրերին ոչ միայն Երևանից, այլև հարակից մարզերից՝ միաժամանակ ընդլայնելով ուսուցանվող մասնագիտությունների ցանկը (զոդում/եռակցում, խոհարարություն, գյուղատնտեսություն և այլն), ինչով պայմանավորված լրացուցիչ համապատասխան մասնագիտական սարք/սարքավորումերի, գույքի և նյութերի անհրաժեշտություն կառաջանա։ |  |  |  |
| **Գործողության համար և բովանդակություն****Գործողություն 10.1.** Բարձրացնել երեխայի իրավունքների վերաբերյալ իրազեկվածությունը՝ հատուկ ուշադրություն դարձնելով հոգեկան առողջության, մտավոր և տեսալսողական խնդիրներ ունեցող երեխաների, փախստական և ապաստան հայցող երեխաների, արդարադատության հետ առնչվող երեխաների իրավունքների վերաբերյալ իրազեկվածությանը | **Պատասխանատու մարմին**ՀՀ աշխատանքի և սոցիալական հարցերի նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված** | Մասամբ համապատասխան | Մասամբ համապատասխան | Մասամբ ապահովված |
| **Կարգավիճակի մասին մեկնաբանություն (բացատրական նշում)** | Հանրակրթական ուսումնական հաստատությունների առնվազն 50%-ում փակցվել են երեխայի իրավունքների վերաբերյալ պաստառներ՝ հատուկ ուշադրություն դարձնելով սույն գործողությամբ սահմանված թիրախային խմբերի հետ առնչվող երեխաների իրավունքների վերաբերյալ իրազեկվածության բարձրացմանը։ՀՀ աշխատանքի և սոցիալական հարցերի նախարարության (այսուհետ սույն կետում՝ Նախարարություն) ենթակայությամբ գործող երեխաների շուրջօրյա և ցերեկային խնամք ու դաստիարակություն իրականացնող հաստատություններում երեխաների իրավունքների վերաբերյալ իրազեկվածության բարձրացման նպատակով փակցվել են տեղեկատվական նյութեր, պաստառներ։ Հաշվետու ժամանակաշրջանում Նախարարության կողմից իրականացվել են բազմաթիվ իրազեկման միջոցառումներ՝ այդ թվում ոլորտային մասնագիտացված կազմակերպությունների հետ համագործակցությամբ։ ԱՍՀ նախարարության պաշտոնական կայքէջում և ֆեյսբուքյան հարթակում լուսաբանվել են երեխայի իրավունքների վերաբերյալ տեսագրություններ։Երեխայի իրավունքների իրազեկմանն ուղղված միջոցառումների կազմակերպման և իրականացման նպատակով դեռևս տարեսկզբից Նախարարության գլխավոր քարտուղարի 2023 թվականի հունվարի 23-ի թիվ 982 հանձնարարականի շրջանակներում երեխաների շուրջօրյա և ցերեկային խնամք ու դաստիարակություն իրականացնող հաստատությունների կողմից իրականացվել են հետևյալ միջոցառումները` 1. Հաստատության աշխատակիցների և երեխաների մասնակցությամբ իրականացվել են երեխայի իրավունքների իրազեկմանն ուղղված միջոցառումներ՝ հատուկ ուշադրություն դարձնելով հոգեկան առողջության և մտավոր խնդիրներ ունեցող երեխաների, փախստական և ապաստան հայցող երեխաների, արդարադատության հետ առնչվող երեխաների իրավունքների վերաբերյալ իրազեկվածությանը։ Միջոցառումների մանրամասների վերաբերյալ (անցկացման եղանակ, ժամանակահատված) տեղեկատվությունը սահմանված ժամկետում ներկայացվել է Նախարարություն։2. Երեխաների շուրջօրյա և ցերեկային խնամք իրականացնող յուրաքանչյուր հաստատության մեկական աշխատակցի կողմից պատրաստվել է զեկույց և համապատասխան սահիկաշար՝ «Բարձրացնել երեխայի իրավունքների վերաբերյալ իրազեկվածությունը» թեմայի շրջանակներում։ 2023 թվականի մայիսի 31-ին զեկույցները ներկայացվել են ոլորտը համակարգող փոխնախարարին՝ համապատասխան միջոցառման շրջանակներում։3. «Երևանի Աջափնյակ վարչական շրջանի երեխաների սոցիալական հոգածության կենտրոն» և «Երևանի «Զատիկ» երեխաների աջակցության կենտրոն» ՊՈԱԿ-ները հաստատությունում ծառայություն ստացող մեկական շահառուի կողմից պատրաստել են զեկույցներ և համապատասխան սահիկաշարեր՝ «Բարձրացնել երեխայի իրավունքների վերաբերյալ իրազեկվածությունը» թեմայի շրջանակներում։ Երեխաներն իրենց զեկույցները և սահիկաշարերը ներկայացրել են սույն թվականի մայիսի 31-ին ոլորտը համակարգող փոխնախարարին՝ համապատասխան միջոցառման շրջանակներում։Նախարարության նախաձեռնությամբ 2023 թվականի սեպտեմբերի 4-ից 22-ն իրականացվել է «Երեխայի իրավունքների ցերեկային ճամբար»՝ 12-ից 15 տարեկան երեխաների համար։ Սույն միջոցառումն իրականացվել է սահմանված ժամանակացույցին համապատասխան։ Մեկշաբաթյա ճամբարի շրջանակներում կազմակերպել են ինտելեկտուալ և ուսուցողական խաղ-մրցույթներ, հաղորդակցման հմտությունները զարգացնող ստեղծագործական առաջադրանքներ, բանավեճեր, ընթերցանություն, դերային խաղեր, տիկնիկային ներկայացումներ, կավագործություն, նկարչություն և այլն։ Նախաձեռնությունն իրականացվել է Նախարարության ենթակայությամբ գործող երեխաների շուրջօրյա և ցերեկային խնամք ու դաստիարակություն իրականացնող երեք հաստատություններում՝ մասնակցի ընտրությամբ («Աջափնյակ երեխաների սոցիալական հոգածության կենտրոն» ՊՈԱԿ, «Երեխայի և ընտանիքի աջակցության կենտրոն» ՊՈԱԿ և «Երևանի Զատիկ աջակցության կենտրոն» ՊՈԱԿ)։ Ծրագիրը նպատակ է հետապնդել նպաստել հասարակությունում երեխաների հավասարության ապահովմանը, խտրականության բացառմանը, կյանքի դժվարին իրավիճակում հայտնված երեխաների լիարժեք ներառմանը՝ իրենց իրավունքների վերաբերյալ իրազեկվածության մակարդակի բարձրացման միջոցով: Հատկանշական է, որ ընտրված ձևաչափը թույլ է տվել ծառայություն ստացող երեխաների ձայնը լսելի դարձնելու միջոցով աջակցել վերջիններիս լիարժեք սոցիալականացմանը, ինչպես նաև զուգահեռաբար ապահովվել է ծառայություն չստացող, սակայն միջոցառմանը մասնակցելու համար գրանցված այլ երեխաների իրազեկումն իրենց իրավունքների մասին։Նախարարության կողմից երեխաների ցերեկային խնամք տրամադրող կազմակերպություններին (դրամաշնորհի միջոցով) ուղարկված գրության համաձայն՝ հոկտեմբեր-նոյեմբեր ամիսներին իրականացվել են «Երեխաների խնամքի ցերեկային ծառայությունների տրամադրում» միջոցառման շրջանակներում ստացող երեխաների ծնողների համար իրազեկող և կանխարգելիչ հանդիպումներ՝ «Ոչ բռնությանը» թեմայով։ |  | Հաշվետու ժամանակահատվածի արդյունքային քանակական ցուցանիշներն են՝ 1. Երեխայի իրավունքների վերաբերյալ պաստառները պատրաստված են և փակցված են երեխայի խնամքի, կրթական հաստատությունների առնվազն 10%-ում,2. Երեխայի իրավունքների վերաբերյալ առնվազն 1 տեղեկատվական նյութ պատրաստված է,3. Երեխայի իրավունքների վերաբերյալ առնվազն 1 տեսաձայնագրություն պատարստված է և տարածվել է զանգվածային լրատվության միջոցներով։ Կատարված գործողությամբ ապահովվել է նշված ցուցանիշներից 1-ը, մասնավորապես, հանրակրթական հաստատությունների առնվազն 50%-ում և բոլոր երեխայի խնամքի հաստատություններում փակցվել են համապատասխան պաստառները։ |  |
| **Գործողության համար և բովանդակություն****Գործողություն 10.2.** Սահմանել երեխաների իրավունքների խախտումների հասկացությունը և ստեղծել դրա հաշվառման ու վարման միասնական վիճակագրական համակարգ՝ սահմանելով «երեխայի իրավունքների խախտում» հասկացությունը և լիազորող նորմ՝ երեխայի իրավունքների հաշվառման և վարման միասնական վիճակագրական համակարգի վերաբերյալ | **Պատասխանատու մարմին**ՀՀ աշխատանքի և սոցիալական հարցերի նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | «Երեխայի իրավունքների և երեխայի պաշտպանության համակարգի մասին» օրենքի նախագծի (այսուհետ՝ Նախագիծ) 4-րդ հոդվածի 1-ին կետի 11-րդ ենթակետում ամրագրվել է «երեխայի իրավունքների խախտում» հասկացությունը։Նախագծի 43-րդ հոդվածի 1-ին կետի 7-րդ ենթակետով սահմանվել է՝ «Սոցիալական պաշտպանության ոլորտում լիազոր պետական մարմինը` վարում և համակարգում է երեխայի իրավունքների խախտման դեպքերի, ինչպես նաև կյանքի դժվարին իրավիճակում հայտնված երեխաների տեղեկատվական համակարգը, որի վարման կարգը, մուտքագրվող տվյալները, դրանց ամփոփումը, մուտքագրող մարմինների գործողությունները և հասանելիությունը հաստատվում է սոցիալական պաշտպանության ոլորտում լիազոր պետական մարմնի ղեկավարի հրամանով»։ Նախագիծը 2023 թվականի հոկտեմբերին ներկայացվել է վարչապետի աշխատակազմ: |  | Հաշվետու ժամանակաշրջանի արդյունքային քանակական ցուցանիշն է՝ «Երեխայի իրավունքների և երեխաների պաշտպանության համակարգի մասին» ՀՀ օրենքում լրացումներ կատարելու մասին օրենքի նախագիծը մշակված է։ Համապատասխանաբար, նախագիծը մշակվել է և ներառում է կատարողականի թիրախով պահանջվող հասկացությունը և լիազորող նորմը։ |  |
| **Գործողության համար և բովանդակություն****Գործողություն 10.3.** Կատարելագործել կատարողական վարույթի շրջանակներում ծնողի և մերձավոր ազգականների հետ երեխայի տեսակցությունների ապահովման կարգը | **Պատասխանատու մարմին**Արդարադատության նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական****ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Մասամբ կատարված** | Մասամբ համապատասխան | Մասամբ համապատասխան | Մասամբ ապահովված |
| **Կարգավիճակի մասին մեկնաբանություն (բացատրական նշում)** | ՀՀ արդարադատության նախարարի 2020թ. հունվարի 15-ի N 13-Ա և 2023թ․ մարտի 21-ի N 143-Ա հրամաններով ստեղծված աշխատանքային խմբերի կողմից մշակվել է «Կատարողական վարույթի մասին» օրենքի նախագիծը, որի 105-րդ հոդվածով նախատեսվել են երեխայի տեսակցության պահանջի հարկադիր կատարման պայմանները, ինչպես նաև սահմանվել է, որ նշված պահանջի կատարման ընթացակարգը սահմանվում է Արդարադատության նախարարի նորմատիվ իրավական ակտով։ Նախագիծը 2023 թվականի հունիսի 30-ին ներկայացվել է վարչապետի աշխատակազմ, սակայն 2023 թվականի երկրորդ կիսամյակի ընթացքում չի ընդունվել Նախագծին հավանություն տալու մասին ՀՀ կառավարության որոշում։ |  | Գործողության արդյունքային ցուցանիշն է՝ «Կատարողական վարույթի մասին» օրենքի նախագիծը ներկայացվել է Վարչապետի աշխատակազմ. ընդունվել է նախագծին հավանություն տալու մասին Կառավարության որոշում»։Արդյունքային ցուցանիշն ապահովվել է մասամբ, քանի որ հաշվետու ժամանակահատվածում (2023 թվականի 2-րդ կիսամյակ) նախագիծը ներկայացվել է վարչապետի աշխատակազմ, սակայն նույն ժամանակահատվածում հավանության չի արժանացել Կառավարության կողմից (Նախագծին հավանություն տալու մասին ՀՀ կառավարության որոշումն ընդունվել է 2024 թվականի հունվարի 11-ին)։ |  |
| **Գործողության համար և բովանդակություն****Գործողություն 11.1.** Մշակել և ընդունել մարդու իրավունքների ոլորտում ՄԱԿ-ի տեսչական մարմինների կողմից տրված հանձնարարականների կատարման, զեկույցների ներկայացման և հաջորդիվ իրականացվող քայլերի ապահովման ազգային մեխանիզմ | **Պատասխանատու մարմին**ՀՀ արտաքին գործերի նախարարություն |
|  | **Կատարողականի թիրախներ** | **Արդյունքային որակական ցուցանիշներ** | **Արդյունքային քանակական ցուցանիշներ** | **Ակնկալվող արդյունքներ** |
| **Տարի** | 2023 |
| **Կիսամյակ** | II |
| **Կարգավիճակ** | **Կատարված** | Համապատասխան | Համապատասխան | Ապահովված |
| **Կարգավիճակի մասին մեկնաբանություն (բացատրական նշում)** | Մշակվել է «Մարդու իրավունքների ոլորտում միջազգային հաշվետվողականության ամրապնդման և դրանից բխող հետագա քայլերի ապահովման ազգային մեխանիզմի՝ միջգերատեչական հանձնաժողովի ստեղծման վերաբերյալ» Հայաստանի Հանրապետության վարչապետի որոշման նախագիծը և հաշվետու ժամակահատվածում ներկայացվել վարչապետի աշխատակազմ: |  |  |  |